पाएं अपने शहर की ताज़ा ख़बरें और फ्री ई-पेपरडाउनलोड करें
मधु पाल
बीबीसी हिंदी डॉट कॉम के लिए
अभिनेत्री जिया ख़ान की मां ने उनकी मौत के पीछे की वजह प्रेम संबंध में तनाव को बताया और इस मामले में उनके कथित ब्वॉयफ्रेंड सूरज पंचोली का भी नाम लिया.
मुंबई में मीडिया से बात करते हुए जिया की मां राबिया ख़ान ने कहा कि वो सारी रिपोर्ट्स ग़लत हैं जिनमें बताया गया कि जिया अपने करियर को लेकर निराश थीं. (जिया की अंतिम यात्रा)
उन्होंने कहा, \"जिया अपने फिल्मी करियर से असंतुष्ट नहीं थीं. उन्होंने तो बल्कि कई फिल्मों के ऑफर ठुकराए भी. वो सिर्फ प्यार चाहती थीं.\"
मीडिया में आई रिपोर्ट्स के मुताबिक़ जिया की दोस्ती अभिनेता आदित्य पंचोली के बेटे सूरज पंचोली से थी और उन्होंने अपनी मौत से कुछ देर पहले सूरज से बात भी की थी.
(अभिनेत्रियां जो जल्द ही कह गईं अलविदा)
जिया की मौत के बाद उनके पर्स से मिले एक ख़त में कथित तौर पर जिया ने अपने ब्वॉयफ्रेंड की \'ज़्यादतियों\' का ज़िक्र किया है. हालांकि इस ख़त में किसी का नाम नहीं लिखा है.
हालांकि पुलिस अभी इस बात की जांच कर रही है कि ये ख़त वाकई जिया ख़ान ने ही लिखा है या किसी और ने. इसके लिए पुलिस हैंडराइटिंग विशेषज्ञों की मदद ले रही है.
जिया की मां ने कहा, \"भले ही ख़त में किसी का नाम ना लिखा हो, लेकिन जो भी जिया ने मुझे पहले बता रखा था और जो भी पहले घटनाएं हो चुकी हैं, सब कुछ सूरज पंचोली की तरफ इशारा करते हैं.\"
राबिया ने बताया कि उन्हें जिया और सूरज की साथ में किए गए गोवा ट्रिप के बारे में भी पता था और जिया को इस अफेयर के दौरान जिस \'यातना\' से गुज़रना पड़ रहा था उस बारे में भी उन्हें पता था.
(क्या होता है डिप्रेशन)
उन्होंने सूरज के पिता आदित्य पंचोली पर भी आरोप लगाया. राबिया ने कहा, \"जब आदित्य को इस बारे में पता चला तो उन्होंने सूरज को जिया से दूर रहने को कहा था.\"ख़त
जिया ख़ान की मौत के बाद आठ जून को पुलिस को पुलिस को एक छह पन्नों का ख़त मिला है. मीडिया में आई ख़बरों के मुताबिक जिया की बहन को ये ख़त उनके पर्स से मिला जिसे उन्होंने पुलिस को सौंपा. इस ख़त में में जिया ने अपने \'असफल प्रेम\' का ज़िक्र किया है. ख़त में किसी का नाम साफतौर पर नहीं लिखा है.
लेकिन अपने किसी ब्वॉयफ्रेंड को संबोधित करते हुए जिया ने लिखा, \"मैं अपनी ज़िंदगी में सब कुछ खो चुकी हूं. अब मेरा पास कुछ नहीं है. तुमने मुझे कहीं का नहीं छोड़ा. मैंने तुम्हें दिल से चाहा लेकिन तुमने कभी मेरी कद्र नहीं कीं. तुम हमेशा दूसरी लड़कियों और पार्टीबाज़ी में व्यस्त रहे. अब मैं उस मुक़ाम पर आ चुकी हूं कि मेरी लिए करियर भी कोई मायने नहीं रखता.\"
(जिया पर रामगोपाल वर्मा)
इसके अलावा इस ख़त में और भी कई सनसनीखेज़ बातें लिखी हैं. ख़त के मुताबिक़ जिया गर्भवती भी हो गईं थीं और उन्होंने गर्भपात भी कराया. इसके अलावा उन्होंने इस ख़त में अपने इस ब्वॉयफ्रेंड पर ढेर सारे पैसे खर्च करने और उसे महंगे तोहफे देने की बात भी कही.
बीबीसी ने इस मुद्दे पर सूरज पंचोली से बात करने की कोशिश की तो उनसे संपर्क नहीं हो पाया लेकिन उनके पिता आदित्य पंचोली ने बीबीसी से बात करते हुए कहा, \"अभी मुझे इस मुद्दे पर कुछ नहीं कहना है. जिया की मां बहुत दुखी हैं. उन्हें जो इस मुद्दे पर कहना है कहने दीजिए. जब मुझे कुछ कहना होगा तब मैं आपसे बात करूंगा.\"
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn